बरेली गोली-काण्ड में सजायाफ्ता श्री रोशन सिंह की भेंट सेण्ट्रल जेल बरेली में कानपुर निवासी श्री पंडित रामदुलारे त्रिवेदी से हुई जो उन दिनों पीलीभीत में शुरू किये गये असहयोग आन्दोलन के फलस्वरूप ६ महीने की सजा़ भुगतने बरेली सेण्ट्रल जेल में रखे गये थे। गान्धी जी द्वारा सन १९२२ में हुए चौरी चौरा काण्ड के विरोध स्वरूप असहयोग आन्दोलन वापस ले लिये जाने पर पूरे हिन्दुस्तान में जो प्रतिक्रिया हुई उसके कारण श्री ठाकुर साहब ने भी राजेन्द्र नाथ लाहिडी़, 
श्री रामदुलारे त्रिवेदी व श्री सुरेशचन्द्र भट्टाचार्य आदि के साथ शाहजहाँपुर शहर के आर्य समाज पहुँच कर श्री राम प्रसाद बिस्मिल से गम्भीर मन्त्रणा की जिसमें राष्ट्रीय स्तर पर अस्त्र-शस्त्र से सुसज्जित कोई बहुत बडी़ क्रान्तिकारी पार्टी बनाने की रणनीति तय हुई। इसी रणनीति के तहत श्री ठाकुर रोशन सिंह को पार्टी में शामिल किया गया था। श्री ठाकुर साहब पक्के निशानेबाज (Clay Pigeon Shooting Expert) थे|

श्री बिस्मिल के सम्पर्क में
इलाहाबाद में मूर्ति
काकोरी काण्ड का मुकदमा
संक्षिप्त जीवन परिचय